**A GRABOWSKI KIADÓ KFT. ÁLTAL szervezett**

**„*Superstore 2018*” VERSENY**

**Szabályzata**

*KÉRJÜK, HOGY A JELEN DOKUMENTUMOT FIGYELMESEN OLVASSA EL, ÉS CSAK AKKOR VEGYEN RÉSZT A VERSENYBEN, HA AZ ITT LEÍRTAKKAL EGYETÉRT, ILLETVE AZOKAT ÖNKÉNT ELFOGADJA!*

1. **A Verseny Szervezője és a Verseny bemutatása**
   1. A jelen szabályzatban („**Szabályzat**”) foglalt feltételek mellett lebonyolításra kerülő „*SuperStore 2018*” elnevezésű verseny („**Verseny**”) szervezője és lebonyolítója a **GRABOWSKI Kiadó Korlátolt Felelősségű Társaság** (székhely: 1037 Budapest, Bécsi út 269.; cégjegyzékszám: 01-09-676175; adószám: 11776916-2-41; „**Szervező**”).
   2. A Verseny lényege, hogy a Versenyben Résztvevő Értékesítési Pontok (lásd a 2.1. pontot) nevezésük szerint tizenhárom (14) külön kategóriában versenyeznek egymással, az 5.3. pontban meghatározott szempontok alapján.
   3. A Szervező az 5.3. pontban meghatározott időpontban - nemzetközi zsűri útján - mind a tizenhárom (14) kategóriában kiválasztja az általa legjobbnak ítélt Pályázatot (lásd a 4.1. pontot), és e Pályázatokat benyújtó Résztvevőknek odaítéli a *„SuperStore 2018”* díjat, valamint kategóriáktól függetlenül kiválasztja az általa legjobbnak ítélt Pályázatot, és e Pályázatot benyújtó Résztvevőnek odaítéli a *„Store of the Year 2018”* díjat. A *„SuperStore 2018”* és a *„Store of the Year 2018”* díjak nyertesei az 5.5. és 5.6. pontokban meghatározott Nyereményekre válnak jogosulttá.
2. **Részvételi feltételek**
   1. A Versenyben kizárólag olyan magyarországi székhellyel rendelkező vállalkozás értékesítési pontja („**Értékesítési Pont**” vagy „**Résztvevő**”) vehet részt, amely vállalkozás nem kizárólag webáruházakat üzemeltet, hanem fizikailag létező árusítóhelye (boltja, üzlete) is van, és amely Résztvevő:
3. a Szervező által közzétett Jelentkezési Lap kitöltésével, a jelentkezésre nyitva álló határidőben (lásd a 3.1. pontot) Pályázatát a jelen Szabályzatban foglaltaknak megfelelően benyújtja;
4. a Verseny részvételi díját a Szervező által meghatározott időtartamon belül a Szervező részére megfizeti;
5. a Versenyen való részvétellel önként, kifejezetten elfogadja a jelen Szabályzatban előírt szabályokban meghatározott valamennyi feltételt és előírást, és a Versenyen történő részvétel során a fenti feltételeknek eleget tesz, illetve a fentiekben foglalt valamennyi előírást maradéktalanul betartja.
   1. A Versenyben nem vehet részt azon vállalkozás Értékesítési Pontja, amely vállalkozásban a Szervező, valamint a Verseny kialakításában és lebonyolításában részt vevő egyéb harmadik személyek vezetőjének, munkavállalójának, alvállalkozójának, illetve megbízottjának (vagy bármely más, egyéb jogviszony keretében közreműködőinek, ideértve a kölcsönzött munkaerőt is), továbbá valamely zsűritagnak, vagy ezek bármelyikének a *Polgári Törvénykönyvről szóló 2013. évi V. törvény* (Ptk.) 8:1.§ (1) bekezdése 1. pontja szerinti közeli hozzátartozójának érdekeltsége áll fenn.
   2. Egy vállalkozás a Versenyben több Értékesítési Pont nevezésével is jogosult részt venni, akár azonos kategóriákban, akár különböző kategóriákban, valamint több vállalkozás közösen is jogosult Pályázatot benyújtani egy Értékesítési Pont vonatkozásában.
   3. A Résztvevő a Versenyben való részvétellel kijelenti és szavatolja, hogy kizárólag a jelen Szabályzatban meghatározott előírásoknak megfelelő, valós tartalmú Pályázatot küld be. A Pályázat tartalmáért a felelősség teljes körűen a Résztvevőt terheli, az ebből eredő esetleges jogi vagy anyagi következményeket is kizárólag a Résztvevő viseli. Amennyiben személyiségi vagy szerzői jogok vonatkozásában harmadik személynek a Pályázattal kapcsolatban bármilyen kifogása merülne fel, az ezzel kapcsolatos felelősség kizárólagosan a Résztvevőt terheli, és az ilyen jellegű igényekből eredő követeléseket a Szervező jogosult a Résztvevőre áthárítani.
   4. A Résztvevő a Versenyben való részvétellel kijelenti és szavatolja, hogy a Pályázatok, valamint azok mellékleteiben esetlegesen feltüntetésre kerülő személyes adatok - így különösen a Szabályzat 4.7. pontja alapján csatolt fényképeken szereplő személyek képmása - vonatkozásában megfelelő jogalappal rendelkezik arra, hogy e személyes adatokat a Pályázatok összeállítása során, a Pályázatok benyújtása és elbírálása során, a Pályázatok eredményhirdetésen való közzététele során, valamint a 6. fejezetben bemutatott Közönségdíj Szavazáson való részvétel során kezelje, valamint a Szabályzatban meghatározott célból azokat a Szervező részére továbbítsa.
   5. A Szervező a Versenyben történő részvétel jelen Szabályzatban (különösen a 2.  és a 4. fejezetben) meghatározott feltételeinek betartását folyamatosan ellenőrizni jogosult. Amennyiben a Résztvevő vagy Pályázata bármely okból nem felel meg a Szabályzatban meghatározott feltételeknek, úgy a Szervező jogosult az érintett Résztvevőt – Pályázata törlése mellett – a Versenyben történő további részvétel, illetve adott esetben a jövőben a Szervező által szervezett és lebonyolított versenyekben történő részvétel lehetőségéből azonnali hatállyal kizárni.
   6. A Szervező továbbá jogosult arra, hogy egyes Résztvevőket azonnali hatállyal kizárjon a Versenyben történő további részvétel lehetőségéből, illetve adott esetben a Szervező által a jövőben szervezett és lebonyolított versenyekben történő részvétel lehetőségéből, amennyiben az érintett Résztvevő bármilyen módon manipulálja a Verseny zsűrijének bármely tagját; illetve a Verseny szellemével bármilyen módon összeférhetetlen, vagy azt sértő magatartást tanúsít, vagy ennek megalapozott gyanúja felmerül.
   7. A Szervező általi jogszerű kizárás vonatkozásában az érintett Résztvevő nem jogosult semmilyen kifogással vagy kártérítési igénnyel élni a Szervezővel szemben, továbbá a Szabályzatnak ellentmondó, illetve tisztességtelen magatartást tanúsító Résztvevő köteles megtéríteni minden olyan kárt, amelyet magatartásával összefüggésben a Szervezőnek okozott.
   8. A Szervező fenntartja magának a jogot arra, hogy a Versenyt és a Versenyben történő részvétel lehetőségét bármely okból, bármikor egyoldalúan, indokolás nélkül megszüntesse, illetve a feltételeket, a Szabályzat rendelkezéseit módosítsa. A Szervező a Verseny, illetve a Versenyben történő részvétel lehetőségének bármely okból való megszüntetéséről, illetve a feltételek módosításáról a Résztvevőket a *Trade magazin* honlapján (www.trademagazin.hu) tájékoztatja, valamint a módosított Szabályzatot ugyanott teszi közzé.
6. **Pályázatok leadásának határideje**
   1. A Résztvevők a 4. fejezetben meghatározott Jelentkezési Lap kitöltése útján **2018. március 1-je 0:00-tól 2018. június 30-a 24:00-ig** jogosultak Pályázatukat elektronikus úton benyújtani a Szervezőhöz.
7. **A Pályázatok benyújtása, nevezési díj megfizetése**
   1. A Versenyben való részvétel előfeltétele a http://trademagazin.hu/hu/rendezvenyek/superstore-2018/ linken a „*Jelentkezés*” bekezdés alatt található formanyomtatvány („**Jelentkezési Lap**”) kitöltése. Tekintettel arra, hogy a Résztvevő pályázatának a kitöltött Jelentkezési Lap minősül („**Pályázat**”), azon vállalkozások, amelyek több Értékesítési Pont nevezésével kívánnak részt venni a Versenyben, valamennyi nevezni kívánt Értékesítési Pont esetében külön Jelentkezési Lapot (Pályázatot) kötelesek benyújtani.
   2. A Jelentkezési Lap kitöltése során az alábbi adatok megadása szükséges:
8. Pályázat neve:
9. pályázó (cég) neve:
10. közös nevezés esetén a további pályázók neve:
11. pályázó levelezési címe:
12. pályázó számlázási címe:
13. telefonszám:
14. faxszám:
15. e-mail:
16. weboldal:
17. kapcsolattartó személy:
18. kapcsolattartó személy beosztása:
19. kapcsolattartó személy közvetlen telefonszáma:
20. kapcsolattartó személy közvetlen e-mail címe:
    1. A Pályázatok benyújtásával a Résztvevők kijelentik és szavatolják, hogy közöttük, valamint az általuk a 4.2. pont j) alpontjában megjelölt kapcsolattartó között munkaviszony vagy egyéb olyan jogviszony áll fenn, mely alapján a Résztvevők az általuk megjelölt kapcsolattartó nevét, beosztását, közvetlen telefonszámát, valamint közvetlen e-mail címét jogszerűen adják meg a Verseny lebonyolítása céljából. Amennyiben a Résztvevők és az általuk megjelölt kapcsolattartójuk között az e pontban meghatározott jogviszony nem áll fenn, abban az esetben minden ebből eredő esetleges jogi vagy anyagi következményt kizárólag az érintett Résztvevő visel.
    2. A 4.2. pontban meghatározott adatok megadását követően a Jelentkezési Lap megfelelő kitöltéséhez a Versenyben részt venni kívánó pályázó az alábbi pályázati kategóriák közül köteles azt a kategóriát bejelölni a kategóriák elnevezése előtt található, négyzet alakú jelölőnégyzetre történő kattintással, amely kategóriában Pályázatával indulni szeretne (egy Értékesítési Pont csak egy kategóriában indulhat, azonban egy Résztvevő több Pályázattal is indulhat a Versenyben, akár azonos kategóriákban, akár különböző kategóriákban):
21. Hipermarket;
22. Szupermarket;
23. Diszkont;
24. Drogéria;
25. Szakbolt – Food;
26. Szakbolt - Non-food;
27. Szakbolt - Non-FMCG;
28. Nemzeti Dohánybolt;
29. Pop-up-Store;
30. Shop-in-Shop;
31. Franchise bolt;
32. Kisbolt;
33. Benzinkúti shop;
34. Bevásárlóközpont.
    1. A Versenyben részt venni kívánó pályázó a 4.2. és a 4.3. pontban meghatározott adatok megadását követően köteles az alább meghatározott mezők kitöltésével a nevezett Értékesítési Pontra vonatkozó részletes információkat megadni a Szervező számára:
35. Pályázat lényege;
36. A koncepció célja, célcsoport-meghatározás;
37. Kreatív és innovációs tartalom, egyediség, stílus;
38. Eddig elért eredmények;
39. Kommunikációs támogatás;
40. Technikai paraméterek.
    1. A 4.2. - 4.5. pontokban foglalt adatok valóságtartalmának ellenőrzése céljából a Szervező fenntartja magának a jogot, hogy a Versenyben részt venni kívánó, Pályázattal érintett Értékesítési Pontot személyesen is megtekintse. A személyes megtekintés biztosításának céljából a Versenybe nevezni kívánók kötelesek kitölteni *„A pályamunka megtekinthető (cím) (abban az esetben, ha a Pályázat „Pop-up-Store” kategóriában induló Értékesítési Ponttal kapcsolatos, és a Pályázatot benyújtó, időszakosan üzemelő Értékesítési Pont a Pályázat leadásakor már nem üzemel, a cím megadása nem kötelező, azonban kérjük megjelölni az Értékesítési Pont elérhetőségének pontos időtartamát):”* megjelölésű mezőt is.
    2. A Versenyben részt venni kívánó jelentkezők a Jelentkezési Lap kitöltése során Pályázatukhoz kötelesek legalább egy (1), legfeljebb öt (5) különböző illusztrációt csatolni a „*Képek”* fül alatt. A Versenyben részt venni kívánó jelentkezők az általuk feltölteni kívánt legfeljebb öt (5) fényképet kizárólag gif, png, jpg, jpeg fájlformátumban jogosultak a honlapra feltölteni. Amennyiben a Versenyben részt venni kívánó jelentkezők nem a Jelentkezési Lap erre rendszeresített felületén kívánják fényképeiket feltölteni, abban az esetben maximum 5 Mbyte méretig jogosultak legfeljebb öt (5) fényképet a marketing@trademagazin.hu e-mail címre, vagy 5 Mbyte-ot meghaladó méret esetén legfeljebb öt (5) fényképet kinyomtatva, postai úton a 1037 Budapest, Bécsi út 269. címre Németh László nevére elküldeni. Amennyiben a Versenyben részt venni kívánó jelentkezők e-mail, vagy postai úton küldik el a Pályázathoz csatolni kívánt fényképeiket, úgy a fényképeket legkésőbb a 3.1. pontban meghatározott időtartamon belül kötelesek postára adni, vagy e-mailben elküldeni oly módon, hogy a postára adás, valamint az elküldés időpontja visszakövethető, igazolható legyen.
    3. A Versenyben részt venni kívánó jelentkező a Jelentkezési Laphoz/Pályázathoz mellékelt fénykép(ek) vonatkozásában szavatolja az alábbiakat:
41. A fénykép(ek) Versenyben történő felhasználása nem sérti harmadik személy(ek) szellemi alkotáshoz fűződő jogait, így különösen szerzői jogait, illetve amennyiben a fénykép(ek) szerzői jogi jogosultja nem a pályázó, úgy a pályázó a fénykép(ek) szerzőjétől (szerzőitől) a Versenyben történő felhasználás vonatkozásában érvényes, a releváns jogszabályi előírások által megkövetelt feltételeknek megfelelő hozzájárulás(oka)t, felhasználási engedély(eke)t előzetesen megszerezte.
42. A fényképen szereplő természetes személyek kifejezett, önkéntes és előzetes hozzájárulását beszerezte a fényképen történő szereplés vonatkozásában, valamint a fénykép Versenyben történő felhasználása vonatkozásában.
43. A fényképen szereplő természetes személyek kifejezett, önkéntes és előzetes nyilatkozatát beszerezte arra vonatkozóan, hogy a fényképeken nem előadóművészi minőségben szerepelnek, így őket a fényképekkel kapcsolatban az előadóművészeket megillető szerzői jogok nem illetik meg, vagy abban az esetben, ha a fényképeken előadóművészi minőségben szerepelnek, úgy az ezzel kapcsolatos díjak megfizetésére kizárólag a Résztvevő köteles.
44. A fényképen szereplő természetes személyek kifejezett, önkéntes és előzetes nyilatkozatát beszerezte arra vonatkozóan, hogy tudomással bírnak arról, hogy a fénykép egy Pályázat mellékletét képezi, és hozzájárulásukat arra vonatkozóan, hogy a Szervező a Versennyel összefüggésben felhasználhatja a fényképeket, és ezzel kapcsolatban őket külön díjazás nem illeti meg.
    1. Tekintettel arra, hogy a Résztvevők által elkészített Pályázatok a szerzői jogról szóló 1999. évi LXXVI. tv. („Szjt.”) alapján szerzői jogi oltalom alá eső műnek minősülnek, ahhoz, hogy a pályázaton részt venni kívánó jelentkező a 4.11. pontban meghatározottak szerint véglegesíteni tudja a Jelentkezési Lapját / Pályázatát, köteles bejelölni az „*A jelen Pályázat elküldésével a Pályázat mint szerzői jogi oltalom alá eső mű minden ismert felhasználási módjára, így különösen a mű tetszőleges példányszámú (digitális és nem digitális) többszörözésére, terjesztésére, nyilvános előadására, nyilvánossághoz való közvetítésére kiterjedő kizárólagos felhasználási jogot engedek a Szervező javára a Szabályzat rendelkezései szerint, a szerzői jogi oltalom teljes időtartamára, földrajzi korlátozás nélkül, továbbá a Pályázattal kapcsolatos szerzői jogdíjról kifejezetten lemondok.”* elnevezésű mező mellett található jelölőnégyzetet.
    2. Azon Résztvevők, akik a Pályázatukat a 4.11. pontban meghatározottak szerint megküldik a Szervező részére, a megküldéssel elektronikus úton létrejött, írásbeli felhasználási szerződést kötnek a Szervezővel, melyben a Pályázatok mint szerzői jogi oltalom alá eső művek minden ismert felhasználási módjára, így különösen a mű tetszőleges példányszámú (digitális és nem digitális) többszörözésére, terjesztésére, nyilvános előadására, nyilvánossághoz való közvetítésére kiterjedő kizárólagos felhasználási jogot engednek a Szervező javára a szerzői jogi oltalom teljes időtartamára, földrajzi korlátozás nélkül, továbbá a Pályázatokkal kapcsolatos szerzői jogdíjról kifejezetten lemondanak. Tekintettel arra, hogy a Szervező a Pályázatokat és az annak keretében megtett jognyilatkozatokat (így különösen a 4.9. pont szerinti nyilatkozatokat) egyedi iktatószámmal látja el és rögzíti, mely tárolási mód lehetőséget biztosít a Pályázatok és a megtett jognyilatkozatok visszakeresésére, az így létrejött szerződések a Ptk. 6:82.§-a, valamint az elektronikus kereskedelmi szolgáltatások, valamint az információs társadalommal összefüggő szolgáltatások egyes kérdéseiről szóló 2001. évi CVIII. törvény („**Eker tv.**”) 5.§-a alapján írásbelinek minősülnek. A Résztvevők a 4.9. pontban meghatározott jelölőnégyzet bejelölésével, és Pályázatuk 4.11. pontban meghatározottak szerinti, Szervező részére történő megküldésével az elektronikus írásbeli szerződés létrejötte során az Eker tv. 5.§ (3) bekezdése alapján mentesítik a Szervezőt az Eker tv. 5.§ (2) bekezdésében meghatározott tájékoztatási kötelezettségei alól, az Eker tv. 5.§ (2) bekezdésének b) alpontjában meghatározott tájékoztatási kötelezettség kivételével.
    3. A Jelentkezési Lap/Pályázat véglegesítéséhez, valamint elektronikus úton a Szervező részére történő beküldéséhez a Versenyben részt venni kívánó jelentkezők kötelesek a piros „*Küldés*” gombra kattintva a Jelentkezési Lapot/Pályázatot a Szervező részére megküldeni. Amennyiben a Versenyben részt venni kívánó jelentkezők a Jelentkezési Lapon/Pályázatban a 4.2 - 4.6. pontokban meghatározott adatokon felüli egyéb információt is fel kívánnak tüntetni, úgy ezen információkat a Jelentkezési Lap/Pályázat „Egyéb” elnevezésű mezőjében jogosultak feltüntetni a Jelentkezési Lap/Pályázat Szervező részére történő megküldése előtt.
    4. A Versenyben részt venni kívánó jelentkezők a Pályázat 4.11. pont szerinti, Szervező részére történő megküldésével önként elfogadják a Szabályzat rendelkezéseit, kijelentik és szavatolják, hogy Pályázatuk, valamint annak mellékletei, és ezek Versenyben történő felhasználása nem sérti harmadik személy(ek) szellemi alkotáshoz fűződő jogait, így különösen szerzői jogát, illetve hogy szükség esetén rendelkeznek a jogosult jogszabályi előírásoknak megfelelő hozzájárulásával, felhasználási engedélyével, továbbá hozzájárulnak, hogy Pályázatukat a Szervező az általa szervezett *Business Days* rendezvényen kiállítsa.
    5. A Jelentkezési Lap/Pályázat Szervezőhöz történő beérkezését követő nyolc (8) napon belül a Szervező kiállítja és megküldi a Versenyben részt venni kívánó jelentkező számára a nevezési díjra vonatkozó számláját, amelyet a Versenyben részt venni kívánó jelentkező a számlán meghatározott módon és időben köteles a Szervező részére megfizetni. A nevezési díj összege az első Pályázat benyújtása esetén negyvenkilencezer forint (49.000,- Ft), minden további Pályázat benyújtása esetén harminckilencezer forint (39.000,- Ft) („**Nevezési Díj**”).
    6. A Szervező kizárja a felelősségét a http://trademagazin.hu/hu/rendezvenyek/superstore-2018/ / honlap rajta kívülálló okokból történő meghibásodásáért, amely időtartam alatt a honlap nem vagy korlátozottan használható, ide értve azt az esetet is, ha a honlap a Jelentkezési Lap/Pályázat beadása közben lép ki, vagy hibásodik meg, ugyanakkor haladéktalanul megtesz minden szükséges intézkedést annak érdekében, hogy a hiba okát mielőbb feltárja, illetve megszüntesse.
45. **Nyeremények, Nyertesek kiválasztása**
    1. A 3.1. pontban meghatározott időtartamon belül beérkezett érvényes Pályázatok közül a Szervező által összeállított nemzetközi zsűri a 4.3. pontban meghatározott tizennégy (14) kategóriában, kategóriánként kiválasztja az általa legjobbnak ítélt Pályázatot, és a Pályázatot benyújtó Résztvevőt *„SuperStore 2018”* díjjal jutalmazza.
    2. A zsűri kategóriától függetlenül kiválasztja az általa legjobbnak ítélt Pályázatot, és a Pályázatot benyújtó Résztvevőt a *„Store of the Year 2018”* díjjal jutalmazza.
    3. A *„SuperStore 2018”* díjak, valamint a *„Store of the Year 2018”* díj odaítéléséről a zsűri 2018. augusztus 31-ig határoz, mely során az alábbi szempontokat veszi figyelembe:
46. A Pályázatban szereplő Értékesítési Pont összhatása (az alkalmazott dizájn, az érintett célcsoport igényeivel leginkább harmonizáló külső és belső bolti megjelenés, az értékesített áruk megfelelő bemutatása, az érintett célcsoport igényeivel leginkább harmonizáló személyzet és kiszolgálás);
47. Az Értékesítési Pont által alkalmazni kívánt koncepció és az Értékesítési Pont által megvalósított koncepció összhangja;
48. Az Értékesítési Pont által alkalmazott koncepció eredetisége, kreatív jellege.
    1. A *„SuperStore 2018”* díjakkal, valamint a *„Store of the Year 2018”* díjjal kapcsolatos eredményhirdetésre 2018. szeptember 27 napján kerül sor a Szervező által szervezett *Business Days* konferencia gálaestjén. A Versenyben díjazásra kerülő valamennyi Pályázatot benyújtó Résztvevő jogosult egy (1) személlyel képviseltetni magát a *Business Days* konferencia gálaestjén, díjfizetési kötelezettség nélkül. Amennyiben a díjazásra kerülő Pályázatot benyújtó Résztvevő egynél több személlyel kívánja képviseltetni magát a *Business Days* konferencia gálaestjén, erre 69 000 Ft+ áfa / fő részvételi díj megfizetése ellenében van lehetősége. Amennyiben egy Pályázattal több Résztvevő közösen kíván nevezni, és a díjátadón a Pályázat elkészítésében közreműködő valamennyi Résztvevő képviseltetni kívánja magát, úgy a Pályázatot benyújtó Résztvevőn kívül a többi – a benyújtott Pályázat elkészítésében közreműködő - Résztvevő is köteles a 39.000,- Ft + áfa összegű nevezési díj megfizetésére.
    2. Azon Résztvevők, amelyek *„SuperStore 2018”* díjban részesülnek, jogosulttá válnak:
49. a „*SuperStore 2018*” címet viselni, és marketing megjelenéseik során ezt a címet határidő nélkül kommunikálni és feltüntetni;
50. az 5.4 pontban meghatározott eredményhirdetéstől számított egy (1) hónapon belül a Szervezővel megkötött szerződésben meghatározott, Szervező által biztosított PR megjelenéseket a szerződés alapján igénybe venni (ennek feltételeit és részleteit a szerződés tartalmazza).
    1. Azon Résztvevő, amely *„Store of the Year 2018”* díjban részesül, jogosulttá válik:
51. a „*Store of the Year 2018*” címet viselni, és marketing megjelenése során ezt a címet határidő nélkül kommunikálni és feltüntetni;
52. az 5.4. pontban meghatározott eredményhirdetéstől számított egy (1) hónapon belül a Szervezővel megkötött szerződésben meghatározott, Szervező által biztosított PR megjelenéseket a szerződés alapján igénybe venni (ennek feltételeit és részleteit a szerződés tartalmazza).

(Az 5.5. a) - b) alpontokban, illetve az 5.6. a) - b) alpontokban meghatározottak együttesen „**Nyeremények**”, azok bármelyike külön-külön „**Nyeremény**”.)

* 1. Amennyiben egy nyertes Pályázattal több Résztvevő közösen nevezett, úgy a Pályázattal megnyert díjtól függően valamennyi – a Pályázat elkészítésében közreműködő, de a Pályázatot nem benyújtó – Résztvevő is megkapja a Szabályzat 5.5 a),b) 5.6 a),b) pontjában meghatározott valamely Nyereményt abban az esetben, ha a Szabályzat 5.5 pontjának megfelelően a 39 000,- Ft + áfa összegű nevezési díjat megfizeti.
  2. Amennyiben a nyertes Résztvevők az 5.4. pontban meghatározott eredményhirdetésen személyesen nem vesznek részt, abban az esetben a Szervező az eredményhirdetés napját követő öt (5) napon belül a Pályázatában megjelölt kapcsolattartóján keresztül veszi fel a kapcsolatot az érintett nyertes Résztvevővel.
  3. Az 5.5. pont b) alpontjában és az 5.6. pont b) alpontjában meghatározott szerződés megkötése céljából a Szervező szintén a nyertes Résztvevő Pályázatában megjelölt kapcsolattartóján keresztül veszi fel a kapcsolatot a nyertes Résztvevővel az eredményhirdetés napját követő öt (5) napon belül.

1. **Közönségdíj odaítélése**
   1. **A Közönségdíj odaítélésének bemutatása**
      1. A Szervező a *Trade magazin* www.facebook.com domain alatti weboldalon („**Facebook**”) működő, a https://www.facebook.com/trademagazin.hu/?fref=ts linken elérhető rajongói oldala felületén, a *YAPPP.* elnevezésű alkalmazás („**Alkalmazás**”) segítségével szervez egy, a Versenyhez kapcsolódó szavazást („**Közönségdíj Szavazás**”), amely Közönségdíj Szavazáson a legtöbb szavazatot kapó, a Közönségdíj Szavazáson is résztvevő Résztvevő (lásd a 6.2.1. pontot) lesz a Verseny Közönségdíjának nyertese. A Közönségdíj Szavazás nyertese a 6.5.1. pontban meghatározott Közönségdíjra válik jogosulttá.
   2. **Részvétel a Közönségdíj Szavazáson**
      1. Azon Résztvevők, amelyek a Jelentkezési Lap kitöltése során egy kattintással bejelölik *„A Versenyhez kapcsolódó, a Szervező által a Facebook-on szervezett Közönségdíj Szavazáson indulni kívánok, és hozzájárulok, hogy a Szervező a Jelentkezési Lapon a „Pályázat neve”, „Pályázó (cég) neve”, „Pályázati kategória”, „Pályázat lényege” mezőben szereplő adatokat, valamint az általa mellékelt fotókat a Közönségdíj Szavazáshoz kapcsolódóan az erre vonatkozó Facebook-oldalon közzétegye.”* elnevezésűmező mellett található jelölőnégyzetet, ezzel automatikusan részt vesznek a Közönségdíj Szavazáson („**Közönségdíj Szavazás Résztvevő”**). A fentiek szerinti részvétellel a Közönségdíj Szavazás Résztvevő kijelenti és szavatolja a 4.8. - 4.9., illetve a 4.12. pontban foglaltakat.
   3. **A Közönségdíj Szavazással kapcsolatos szavazás menete**
      1. A Szervező a Résztvevő 6.2.1. pont szerinti hozzájárulása esetén, valamennyi Közönségdíj Szavazás Résztvevő számára létrehoz az Alkalmazás segítségével Pályázatonként egy önálló felületet („**Felület**”). Az önálló Felületen a Szervező adott Résztvevő Jelentkezési Lapjának *„Pályázat neve”, „Pályázó (cég) neve”, „Pályázati kategória”, „Pályázat lényege”* mezőben szereplő adatait*,* valamint a Résztvevő által mellékelt fotókat tünteti fel.
      2. Bármely Facebook-on regisztrált felhasználó, aki a Trade magazin rajongói oldalán engedélyezi az Alkalmazás működését, jogosult a Közönségdíj Szavazás időtartama alatt (6.4. pont) megtekinteni a Közönségdíj Szavazás Résztvevőinek a Szervező által létrehozott Felületét, és az önálló Felületen található „*Szavazok*” gombra kattintással szavazni is azon Felületekre, amelyek számára a legjobban tetszenek. Egy felhasználó összesen három (3) Felületre szavazhat érvényesen, azonban minden Felületre csak egy alkalommal.
   4. **A Közönségdíj Szavazás időtartama**
      1. Bármely Facebook-on regisztrált felhasználó 2018. július 09. napján 12:00-től 2018. július 23. napján 24:00-ig jogosult az Alkalmazás működését a Trade magazin rajongói oldalán engedélyezni és az engedélyezést követően a Közönségdíj Szavazás Résztvevők önálló Felületét megtekinteni, valamint az önálló Felületekre szavazni.
   5. **A Közönségdíj és annak nyertese**
      1. Az a Közönségdíj Szavazás Résztvevő lesz a Verseny közönségdíjasa, amelynek Felületére a 6.4.1. pontban meghatározott időtartamon belül a legtöbb érvényes szavazat érkezik. A közönségdíjas Résztvevő jogosulttá válik:
2. *SuperStore 2018 People's choice Award* vagy *SuperStore 2018 Közönségdíjas* címet viselni, és marketing megjelenéseik során ezt a címet határidő nélkül kommunikálni és feltüntetni;
3. az 5.4. pontban meghatározott eredményhirdetéstől számított egy (1) hónapon belül a Szervezővel megkötött szerződésben meghatározott, Szervező által biztosított PR megjelenéseket a szerződés alapján igénybe venni (ennek feltételeit és részleteit a szerződés tartalmazza).

(A 6.5.1. pont a) és b) alpontjaiban meghatározott nyeremények együttesen: „**Közönségdíj**”)

* + 1. A Szervező a Közönségdíj Szavazás eredményét 2018. szeptember 27. napján hirdeti ki, egyrészt a Szervező által szervezett *Business Days* konferencia gálaestjén, másrészt a *Trade magazin* rajongói oldalán elhelyezett Facebook posztban, továbbá a Közönségdíjat megnyerő Résztvevőt a Pályázatban meghatározott kapcsolattartóján keresztül is értesíti.
  1. **A Közönségdíj Szavazás részletes szabályai**
     1. A Szervező a Közönségdíj Szavazás részletes szabályait külön, a „*Szabályzat, illetve adatkezelési tájékoztató a „SuperStore 2018 Közönségdíj Szavazás” alkalmazáshoz*” elnevezésű dokumentumban teszi közzé.

1. **Adatkezelés**
   1. Tekintettel arra, hogy *az információs önrendelkezési jogról és információszabadságról szóló 2011. évi CXII. tv.* (”**Info tv.**”)2. § (1) bekezdése úgy rendelkezik, hogy az Info tv. hatálya csak a természetes személyek adatait érintő adatkezelésre és adatfeldolgozásra terjed ki, és a Verseny, során csak jogi személyek adatainak kezelése, valamint feldolgozása valósul meg a Szervező által, az Info tv. hatálya alá tartozó adatkezelést és adatfeldolgozást a Verseny során nem végez a Szervező.
   2. A Szervező a Közönségdíj Szavazás során általa végzett és az Info tv. hatálya alá eső adatkezeléssel és adatfeldolgozással kapcsolatos tájékoztatóját külön, a „*Szabályzat, illetve adatkezelési tájékoztató a „SuperStore 2018 Közönségdíj Szavazás” alkalmazáshoz*” elnevezésű dokumentumban teszi közzé.
2. **Vegyes rendelkezések**
   1. A Versennyel, valamint a Közönségdíj Szavazással kapcsolatban kérdések, észrevételek, illetve esetleges panaszok az info@trademagazin.hu e-mail címre küldhetők.
   2. A Szervező a Verseny, valamint a Közönségdíj Szavazás lebonyolítása során tekintettel van *a fogyasztókkal szembeni tisztességtelen kereskedelmi gyakorlat tilalmáról szóló 2008. évi XLVII. törvény* (Fttv.) rendelkezéseire.
   3. A Versennyel és a Közönségdíj Szavazással kapcsolatos információk és a Szabályzat megtalálható a *Trade magazin* honlapján a http://trademagazin.hu/hu/rendezvenyek/superstore-2017/ elérhetőségen és a *Trade magazin* Facebook rajongói oldalán, a www.facebook.com/trademagazin.hu/ internetes elérhetőségen.
   4. A Szabályzatra a magyar jog az irányadó.
   5. A Szervező kizárja a felelősségét minden, a Facebook weboldalt, honlapját illetve az azokat működtető szervereket ért külső, ún. SQL támadások esetére. Amennyiben a Facebook weboldalt, honlapját, illetve a szervereket ért támadás folytán a Résztvevők téves rendszerüzeneteket kapnak a Versennyel vagy a Közönségdíj Szavazással kapcsolatosan, úgy ezen esetekre a Szervező semminemű felelősséget nem vállal.
   6. A Szervező kizárja a felelősségét a Facebook weboldal, valamint a honlapja rajta kívülálló okokból történő meghibásodásáért, amely időtartam alatt a honlapok nem, vagy korlátozottan használhatóak, ugyanakkor haladéktalanul megtesz minden szükséges intézkedést annak érdekében, hogy a hiba okát mielőbb feltárja, illetve megszüntesse.
   7. A Verseny, valamint a Közönségdíj Szavazás semmilyen módon nem szponzorált a Facebook által, illetve semmilyen tekintetben nem kapcsolódik a Facebook-hoz.

**Budapest, 2018. március 1.**

**GRABOWSKI Kiadó Kft**Szervező